62018TJ0726_INF
Hotărârea Tribunalului (Camera a șasea) din 28 noiembrie 2019 – Mélin/Parlamentul
(Cauza T-726/18)
„Drept instituțional – Norme privind cheltuielile și indemnizațiile deputaților în Parlamentul European – Indemnizație de asistență parlamentară – Recuperarea sumelor plătite în mod nejustificat – Obligaţia de motivare – Lipsa comunicării anexei la decizia prin care se dispune recuperarea”
Parlamentul European – Norme privind cheltuielile și indemnizațiile deputaților – Indemnizație pentru asistență parlamentară – Decizie prin care se dispune recuperarea sumelor plătite în mod nejustificat – Obligația de motivare – Lipsa comunicării anexei la decizia menționată – Anularea deciziei
(art. 296 al doilea paragraf TFUE)
(a se vedea punctele 25, 37-41 și 44)
Obiectul
Cerere întemeiată pe articolul 263 TFUE prin care se urmărește anularea deciziei Secretarului General al Parlamentului din 4 octombrie 2018 referitoare la recuperarea de la reclamantă a sumei de 130339,35 euro plătită în mod nejustificat cu titlu de asistență parlamentară şi anularea notei de debit aferente acestei decizii din 10 octombrie 2018
Dispozitivul
1)
Anulează decizia Secretarului General al Parlamentului European din 4 octombrie 2018 referitoare la recuperarea de la doamna Joëlle Mélin a sumei de 130339,35 euro plătită în mod nejustificat cu titlu de asistență parlamentară şi nota de debit aferentă acestei decizii din 10 octombrie 2018.
2)
Obligă Parlamentul la plata cheltuielilor de judecată.